

## Dunavarsány Környéki Gyermekjóléti és Családsegítő Szolgálat

2336 Dunavarsány, Árpád u. 13.

Tel / Fax: 06-24-483-352

**ELŐTERJESZTÉS**

*Dunavarsány Környéki Gyermekjóléti és Családsegítő Szolgálat*

*Intézményfenntartó Társulás*

*2013. február 15.-ei ülésére*

**Tárgy**: Javaslat az Intézmény 2013. évi

költségvetésének elfogadására

**Tisztelt Társulási Tanács!**

A költségvetés tervezése az elfogadott koncepcióban szereplő terveknek megfelelőenkészült.

Bevételek

A bevétel a központi támogatásból, illetve a társult önkormányzatok hozzájárulásából tevődik össze

2013 évben a központi támogatás összege: 26.345.062 Ft

A társult önkormányzatok által fizetendő:

Dunavarsány: 13. 914. 000 Ft

Délegyháza: 4. 430. 000 Ft

Majosháza: 2. 575. 000 Ft

Kiadások

Bérjellegű kiadások

A Dunavarsány Környéki Gyermekjóléti és Családsegítő Szolgálat a személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I.7.) SzCsM rendelet 2. számú melléklet (a személyes gondoskodás formáinak szakmai létszám normái) és 3.számú melléklete (a személyes gondoskodást nyújtó szociális intézmények foglalkoztatottainak az adott munkakör betöltéséhez szükséges képzési minimum előírásai) szerint működik 12 fővel.

A bérek tervezése a 2013. évi költségvetési törvénynek megfelelő bértábla és a szakmai szorzók szerint történt.

A költségvetés tartalmazza a közalkalmazottak jogállásáról szóló 1992. évi XXXIII. törvény által előírt soros béremeléseket, illetve egy plusz fő házi segítségnyújtó gondozó bérét és járulékait.

A törvényi előírásoknak megfelelően a béreket terhelő munkáltatói járulékait tartalmazza a költségvetés.

A cafetéria szintén a költségvetési törvény szerint 200.000.- Ft került tervezésre személyenként, mely összeg a jogszabálynak megfelelően fedezetet nyújt a munkáltatói járulékokra is.

Dologi kiadások

Az ésszerű takarékosság elveit figyelembe véve került sor a dologi kiadások tervezésére.

A szükséges készlet beszerzésekre, a közüzemi díjakra tervezett összeg nem emelkedett a 2012-es évhez képest.

A korszerű ügyintézés lehetővé teszi az elektronikus eszközök igénybevételét, így az irodaszerre, nyomtatványra tervezett összeg tervezésénél sem történt növekedés.

Az Intézmény által kötelezően ellátandó feladatok, a prevenciós céllal végzett heti rendszerességgel folytatott és nagyobb ünnepekhez kötődő kézműves foglalkozások anyag szükséglete a szakmai anyagok beszerzése soron szerepel a költségvetésben, a tavalyival megegyező összeggel.

A telefon, és mobil telefon díjtételei emelkedtek, így erre a célra minimálisan nagyobb összeg került a költségvetésbe.

Az Intézmény által használt multifunkcionális nyomtató gép bérleti díj sem emelkedett.

Az egyéb üzemeltetési, fenntartási szolgáltatási soron szerepel a nyári prevenciós tábor költsége, ez az összeg 100 000.- Ft-tal emelkedett a 2012. évihez képest,mert mind a szállás, mind az utaztatás költsége emelkedett a beérkezett árajánlatok szerint.

A szemétszállítás és a postai szolgáltatások díja emelkedett 2013. évben, ezek a tételek is ezen a soron szerepelnek.

Az Intézmény udvarának, utcafronti részének rendben tartását heti 4 órában foglalkoztatott udvari munkás végzi, a gondnoki feladatok és a takarítás továbbra is a Városgazdálkodási Kft-vel történt megállapodás alapján történik ennek fedezete is az üzemeltetési kiadások soron szerepel.

A kötelezően biztosított, pszichológus által folytatott tanácsadás és a Nevelési Tanácsadó által biztosított vizsgálatok díja a 2012-es összeggel megegyező.

Reprezentációs célokra a tavaly összeg fele került tervezésre.

A dolgozók kötelező továbbképzésére kevesebb összeg került tervezésre, mert a tavalyi évben három munkatárs megszerezte a továbbképzési időszakra előírt kredit pontszámot.

Beruházások

A számítástechnikai eszközök beszerzése indokolt a szakértői vélemény szerint, a munkavégzéshez elengedhetetlen a megbízhatóan működő gépek megléte. Az Intézmény napi jelentéstételre kötelezett az NRSZH rendszere felé, a számítógépek gyakori meghibásodása, illetve javíthatatlansága miatt szükségszerű új gépek beszerzése.

Az Intézmény területén álló melléképület tetőszerkezetének felújítására beérkezett árajánlatban szereplő összeg szerepel a költségvetésben.

A 2012. évben befizetett térítési díjak, valamint önkormányzati hozzájárulások elszámolása a 2012. évi költségvetési beszámoló elkészülte után kerülnek elszámolásra, mely összegekkel módosításra kerülnek az Önkormányzatok 2013. évi hozzájárulásai.

Kérem a Tisztelt Társulási Tanácsot, a határozati javaslatban foglaltak elfogadásár.

**Határozati javaslat:**

**Dunavarsány Környéki Gyermekjóléti és Családsegítő Szolgálat intézményfenntartó Társulási Tanácsa a Dunavarsány Környéki Gyermekjóléti és Családsegítő Szolgálat 2013 évi költségvetését - a jelen határozat meghozatalát segítő előterjesztés melléklete szerinti tartalommal- 47 265.000 Ft bevételi és 47.265.000. Ft kiadási főösszeggel elfogadja.**

**Határidő: azonnal**

**Felelős: a Társulási Tanács Elnöke**

**Az előterjesztést készítette**: Solymosi Erika intézményvezető

**Dunavarsány,2013. február. 7**

**Bóna Zoltán**

elnök

**Az előterjesztés törvényes**:

**dr. Szilágyi Ákos**

jegyző